jkorsvik/nowiki_second_scrape_merged huggingface dataset:
3. november

3. november er den 307. dagen i året og den 308. i skuddår. Det er 58 dager igjen av året.


== Navnedag ==
Raymond, Roy


== Historie ==
1760 – Syvårskrigen: I slaget ved Torgau seiret Preussen over Østerrike.
1950 - Air India Flight 245 styrtet inn i Mont Blanc og alle 48 ombord omkom.
1957 – Sputnik 2 med romhunden Laika ble skutt opp.
2020 – Den amerikanske delstaten Mississippi valgte nytt delstatsflagg som erstatning for det tidligere flagget som inneholdt «sørstatskorset».


=== Norsk historie ===
1967 – Fraktefartøy «Dux» fra Oslo er på reise fra Glomfjord til Oslo med gjødning da den kantrer og synker etter at lasten forskyver seg på Boknafjorden. Av besetningen på 17 omkommer 14, mens tre reddes av hydrofoilen «Sleipner» i flaggruten.
1990 – Folketelling, 4 247 546 innbyggere i Norge.
2001 – Folketelling, 4 520 900 innbyggere i Norge.


== Fødsler ==
Se flere som er født 3. november i Kategori:Fødsler 3. november.

1768 – Karađorđe Petrović, grunnlegger av Huset Karađorđević (d. 1817)
1816 – Jubal Anderson Early, amerikansk advokat og general (d. 1894)
1883 – John Taylor, amerikansk friidrettsutøver (d. 1908)
1913 – Albert Cossery, fransk forfatter (d. 2008)
1920 – Guttorm Hansen, norsk stortingspresident (d. 2009)
1926 – Valdas Adamkus, litauisk president
1927 – Odvar Nordli, norsk statsminister (d. 2018)
1927 – Roar Nøstvik, norsk ordfører (d. 2015)
1928 – Osamu Tezuka, japansk mangategner og animatør (d. 1989)
1933 – Michael Dukakis, amerikansk politiker og guvernør
1933 – Amartya Sen, indisk økonom
1935 – Paulos, patriark av den etiopisk-ortodokse kirke (d. 2012)
1945 – Gerd Müller, tysk fotballspiller (d. 2021)
1947 – Gunnar Flikke, norsk redaktør
1948 – Elsa Skarbøvik, norsk politiker
1949 – Larry Holmes, amerikansk bokser
1955 – Andrej Dugin, russisk illustratør
1960 – Paul Ruto, kenyansk friidrettsutøver
1961 – Jan Toft, norsk musiker
1963 – Ian Edward Wright,  engelsk fotballspiller
1970 – Geir Frigård, norsk fotballspiller
1971 – Unai Emery, spansk fotballspiller og trener
1971 – Dylan Moran, irsk skuespiller
1971 – Jill Moursund, norsk illustratør og billedkunstner
1972 – Hubertus Heil, tysk politiker
1973 – Terje Hilanmo, norsk musiker
1973 – Ippolito Sanfratello, italiensk skøyteløper
1979 – Pablo Aimar, argentinsk fotballspiller
1982 – Jevgenij Pljusjtsjenko, russisk kunstløper
1985 – Henry Joseph Shindika, tanzaniansk fotballspiller


== Dødsfall ==
Se flere som døde 3. november i Kategori:Dødsfall 3. november.

1890 – Peder Fylling, norsk historiker (f. 1818)
1957 – Wilhelm Reich, østerriksk psykoterapeut (f. 1897)
1970 – Kong Petar II av Jugoslavia (f. 1923)
2001 – Lucio Colletti, australsk politiker og filosof (f. 1924)
2006 – Reidar Berge, norsk kunstmaler og billedhugger (d. 1902)
2009 – Francisco Ayala, spansk forfatter og sosiolog (f. 1906)
2010 – Viktor Tsjernomyrdin, russisk politiker (f. 1938)


== Merkedager ==
Nasjonaldag for Panama og Dominica


== Referanser ==
Kinesisk nyttår

Kinesisk nyttår (kinesisk: 春節, 春节, pinyin: chūnjíe; eller 農曆新年, 农历新年, nónglì xīnnián) er den viktigste av de tradisjonelle kinesiske helligdagene. Den starter nyttårsdag og slutter med lanternefestival på den 15. dag. Nyttårdag er den første dag i den første måned i den kinesiske kalender, dvs. dagen med den andre nymåne etter vintersolverv. 


== Legender og skikker ==
Ifølge en legende fra gammel tid i Kina var Nian et uhyre som kunne komme lydløst inn i folks hus. Kineserne lærte dog at Nian var redd for høylytt støy og fargen rød, og de skremte det vekk med eksplosjoner, fyrverkeri og bruk av rødt innendørs. Disse skikkene førte til de første feiringer av kinesisk nyttår.En mengde tradisjoner knyttes til feiringen. Nyttårsfesten holdes som regel på nyttårsaftenen, mens nyttårsdagen er viet venne- og familiebesøk. Midnatt feires med kinaputter og fyrverkerier. En nærmest obligatorisk symbolladet rett i større deler av Kina er fisk, ettersom uttalen av fisk på standardkinesisk (yú) er det samme som for ordet for overflod. I Nord-Kina er jiaozi, som ellers er hverdagsmat, like obligatorisk på matbordet. Man pleier også å spise tangyuan. 
Barn, men også mange andre, får vanligvis en nyttårspenning i en rød konvolutt, og mange arbeidsplasser deler ut en 13. månedslønn til sine ansatte.


== Internasjonalt ==
Kinesisk nyttår blir feiret internasjonalt i områder med store befolkningsgrupper av etniske kinesere. Kinesisk nyttår anses for å være en stor helligdag for kinesere, men også for etniske grupper som mongoler, koreanere, hmong og vietnamesere, som har vært under innflytelse av kinesisk kultur i form av religion og filosofi og kultur generelt.


== Kalender ==
2006 – 29. januar
2007 – 18. februar
2008 – 7. februar
2009 – 25. januar
2010 – 14. februar
2011 – 3. februar
2012 – 23. januar
2013 – 10. februar
2014 – 31. januar
2015 – 19. februar
2016 – 8. februar
2017 – 28. januar
2018 – 16. februar
2019 – 5. februar
2020 – 25. januar
2021 – 12. februar
2022 – 1. februar
2023 – 22. januar


== Litteratur ==
Welch, Patricia Bjaaland (1997). Chinese New Year. Oxford University Press.
Eddie Vedder

Eddie Jerome Vedder (født Edward Louis Severson III; 23. desember 1964) er frontfigur og vokalist i det amerikanske rockebandet Pearl Jam. Han spiller gitar, ukulele, munnspill og flere andre instrumenter. Han tok over etter at vokalisten i Stone Gossard og Jeff Aments tidligere band Mother Love Bone, Andrew Wood, døde av en overdose i mars 1990. Før dette var Vedder medlem av bandet Bad Radio fra California.
I tillegg til å spille med Pearl Jam har Vedder deltatt på konserter og plateinnspillinger for flere kjente artister, blant annet Neil Young, Bad Religion, The Doors, Fastbacks, Neil Finn, Jack Irons, Nusrat Fateh Ali Khan, Cat Power, R.E.M., Supersuckers, Mike Watt, Wellwater Conspiracy og The Who. Noen ganger bruker han psevdonymet «Wes C. Addle».
I 2007 lagde han filmmusikken til Sean Penns film Into the Wild.


== Diskografi ==
Into the Wild (2007)
Ukulele Songs (2011)
Earthling (2022)


== Referanser ==


== Eksterne lenker ==
(en) Eddie Vedder – kategori av bilder, video eller lyd på Commons 
(en) Eddie Vedder på Internet Movie Database 
(da) Eddie Vedder på Filmdatabasen 
(en) Eddie Vedder hos Rotten Tomatoes 
(en) Eddie Vedder hos The Movie Database 
(en) Eddie Vedder på Apple Music 
(en) Eddie Vedder på Discogs 
(en) Eddie Vedder på MusicBrainz 
(en) Eddie Vedder på Spotify 
(en) Eddie Vedder på Songkick 
(en) Eddie Vedder på Last.fm 
(en) Eddie Vedder på Genius — sangtekster 
(en) Eddie Vedder på AllMusic 
(en) Eddie Vedder på Facebook 
(en) Eddie Vedder på YouTube 
(en) Eddie Vedder på Myspace
29. februar

29. februar opptrer kun når det er skuddår, og er da årets 60. dag. Det er 306 dager igjen av året. Tidligere var Leander satt opp med navnedag denne datoen. 
29. februar finnes ikke i 2023. Forrige gang det var 29. februar var i 2020. Neste gang det er 29. februar er i 2024.  I Norge er i alt 3140 personer født på skuddårsdagen.


== Tradisjoner ==
Det finnes en tradisjon som forteller at kvinner kun kan fri til en mann når det er skuddår, i mange tilfeller bare den 29. februar. Dersom mannen sier nei, hører det til tradisjonen at han «bøtlegges». Kvinnen bør få et kyss, en symbolsk pengesum og tolv par hansker for å skjule at hun ikke har på noen ring. Tradisjonene varierer litt fra land til land.


== Historie ==
1504 – Christofer Columbus bruker sin kunnskap om en måneformørkelse for å overbevise de innfødte amerikanerne om å gi ham forsyninger.
1940 – Finland innleder fredsforhandlinger med Sovjetunionen under vinterkrigen.
1948 – Kråkerøy-talen: I en dramatisk tale på Kråkerøy angriper statsminister Einar Gerhardsen kommunistene.
1952 – New Yorks fotgjengere får et eget lyssignal på Time Square. Ordene «Walk» og «Don't Walk» i grønt og rødt lys regulerer overgangene.
1960 – Agadir i Marokko rammes av et kraftig jordskjelv som tar livet av mer enn 10 000 mennesker.


== Fødsler ==
Se flere som er født 29. februar i Kategori:Fødsler 29. februar.

1792 – Gioacchino Rossini, italiensk komponist (d. 1868)
1872 – Nicolai Rygg, norsk sosialøkonom og direktør for Norges Bank (d. 1957)
1904 – Jimmy Dorsey – amerikansk jazzmusiker og orkesterleder (d. 1957)
1924 – Andrzej Maria Deskur, polsk kardinal (d. 2011)
1924 – Vladimir Krjutsjkov, russisk politiker (d. 2007)
1936 – Jack Robert Lousma, amerikansk astronaut
1944 – Dennis Farina, amerikansk skuespiller (d. 2013)
1952 – Oswaldo Payá, kubansk politisk aktivist og regimekritiker (d. 2012)
1952 – Raisa Smetanina, russisk langrennsløper
1972 – Magnus Kihlstedt, svensk fotballspiller
1976 – Ja Rule, amerikansk rapper
1984 – Erik Havnvik, norsk fotballspiller
1940 – Aage Müller-Nilssen, teolog, tidligere generalsekretær i Kirkens Bymisjon


== Dødsfall ==
Se flere som døde 29. februar i Kategori:Dødsfall 29. februar.

1908 – John Hope, 1. marki av Linlithgow (f. 1860)
1956 – Elpidio R. Quirino, filippinsk president (f. 1890)
1968 – Tore Ørjasæter, norsk lyriker (f. 1886)
2004 – Hartvig Sætra, norsk skribent og politiker (f. 1933)
2012 – Davy Jones, britisk sanger og skuespiller (f. 1945)
Heistadmoen

Heistadmoen ligger i Kongsberg kommune, og er standkvarter for Telemark og Buskerud heimevernsdistrikt 03. Leiren benyttes også av andre avdelinger, blant annet Hans Majestet Kongens Garde.


== Historie ==
Det var spredt virksomhet ifra 1909 da Telemark Infanteriregiment ble forlagt der. De tidligste bygningene er ifra Gråtenmoen ved Skien. Dette var for å bidra med bedre beskyttelse av Kongsberg Våpenfabrikk, og på grunn av at Gråtenmoen allerede var 200 år gammel.
Under andre verdenskrig kapitulerte Telemark infanteriregiment uten kamp til tyskerne 13. april 1940 på grunn av tysk trussel om bombing. En del befal og mannskaper tok med seg våpen og kjempet i Telemark. Kapitulasjonen av IR.3 på Heistadmoen og den senere motstanden var handlingen i filmen Secondløitnanten fra 1993.
Under krigen bygget tyskerne opp mesteparten av leiren med sovjetiske krigsfanger.  Etter krigens slutt i 1945 ble det opprettet en leir for tyske krigsfanger, bevoktet av amerikanske og britiske soldater.Fra 1946 til 1952 pågikk utdanning av infanteribataljoner til Tysklandsbrigaden. I 1994 ble den nye Telemark bataljon opprettet på Heistadmoen. Denne ble flyttet til Rena leir 1. august 2001. Deretter overtok Hans majestet kongens gardes 6. kompani, som senere også ble flyttet til Østerdalen.
Telemark Regiment (TMR) ble lagt ned 1. januar 2003, og hele Heistadmoen leir ble overført til HV-03, senere Telemark og Buskerud heimevernsdistrikt 03.  Anleggene er i dag (2007) i bruk av alle heimevernsdistriktene rundt Oslofjorden, samt Telemark bataljon, Krigsskolen, Garden og politiet.
Heistadmoen er i dag en noe redusert leir i forhold til det som var på 1990-tallet. Rundt halve leiren skal etter planen avhendes (selges), da Heimevernet ikke lenger trenger bygningsmassen.


== Referanser ==


== Eksterne lenker ==
(no) Forsvarsbygg: Heistadmoen leir
(en) Heistadmoen – kategori av bilder, video eller lyd på Commons 
«Heistadmoen». Kulturminnesøk. Riksantikvaren – Direktoratet for kulturminneforvaltning.
Huseby leir

Huseby leir, eller Gardeleiren, ligger på Nordre Huseby vest i Oslo kommune, og er hovedkvarter for Hans Majestet Kongens Garde.
Husebyleiren er en spesiell leir i militær sammenheng, da den er bygd i to plan. På bakkenivå har man kontorer og brakker, mens man under leiren har et 0-plan med oppstillingsplasser for alle kompaniene samt parkerkeringsplasser for alle militære kjøretøy, mannskapsmesse, innendørs skytebane, våpendepot, tøydepot, systue, bensinstasjon, idrettshall og ekserserplass.Etter endt rekruttskole ved Gardeskolen (6. gardekompani) flyttes de fleste rekrutter til Huseby, for å påbegynne utdannelsesperioden til sine respektive stillinger.


== Innkvartering ==
De vernepliktige soldatene blir fordelt på forlegningsbygg kalt «kuber». I 2016 og 2017 ble 26 kuber pusset opp innvendig for å tilpasses allmenn verneplikt.


== Historie ==
Huseby leir ble bygget i 1984 på samme sted som Gardens gamle leir, en tidligere tysk brakkeleir fra andre verdenskrig.
Leiren er en moderne leir, men har forfalt noe pga. bygningstekniske feil som har ført til mugg og store fuktskader i vegger og tak, noe som førte til at gardistene måtte spise i idrettsanlegget i ca. en mnd da taket i mannskapsmessen raste sammen sommeren 2008. I perioden 2002 til 2005 ble det foretatt en total renovering av leiren.
Gardeskolen flyttet i 2006 ut av Rena leir og inn på Terningmoen leir og øvelsesområdet ved Elverum.


== Referanser ==


== Eksterne lenker ==
Huseby på Forsvaret.no
Huseby på SNL.no
Høybuktmoen

Høybuktmoen (nordsamisk: Nuvvosguolbba) er en mo mellom Strømsbukt og Høybukt i Sør-Varanger kommune. Moen ligger 13 kilometer fra Kirkenes og er standkvarter for Garnisonen i Sør-Varanger (GSV). Her ligger også Kirkenes lufthavn som har daglige flyavganger til Tromsø, Oslo, Alta, Vadsø og Vardø.


== Historie ==
Den første innkvarteringen besto av gammer og var i fra GSVs opprettelse i 1921.
Det ble vedtatt i 1946 at man skulle bygge opp en ny leir ved den tyskbygde flyplassen. Første delen av byggingen sto ferdig i 1951. I ettertid har det vært en del nybygging, blant annet av en ny idrettshall. Grenseposten er leirens leirmagasin.


== Se også ==
Okkupasjonsmaktens fangeleirer i Norge


== Referanser ==
Jørstadmoen leir

Jørstamoen leir er en militærbase for flere av hærens avdelinger som ligger i tettstedet Jørstadmoen.


== Base Jørstadmoen ==
Jørstadmoen leir huser følgende avdelinger:

Cyberforsvaret
Støtteavdelinger
Regional støttefunksjon (RSF)
Forsvarets logistikkorganisasjon (FLO)
Forsvarsbygg
Forsvarets høgskole, Cyberingeniørskolen


== Historie ==
Jørstadmoen har vært brukt som ekserserplass siden 1700-tallet, men det var først på slutten av 1800-tallet Jørstadmoen ble leir med fast bygningsmasse.
Leiren ble brukt til internerings- og flyktningleir flere ganger under første verdenskrig og mellomkrigsårene.Tyskerne bygget ut mesteparten av leiren under andre verdenskrig. Jørstadmoen er blant annet kjent for lærerinterneringen; i 1942 ble 686 lærere internert på Jørstadmoen av NS-regimet før videre deportering til Nord-Norge. Senere ble leiren brukt til internering av russiske krigsfanger før de ble deportert til andre fangeleirer rundt om i Norge. Anslagsvis 70 000 fanger var innom leiren, 954 av disse mistet livet under oppholdet og ligger gravlagt på en krigskirkegård like utenfor leiren. Leiren fungerte også som infanterileir og lasarett for tyske avdelinger.
Etter krigen overtok Hærens samband leiren. Fra høsten 1945 hadde Hærens sambandsskoler (senere Hærens sambands skole- og øvingsavdeling (HSBSØ) og Sambandsregimentet (SBR)) tilhold her.  Den tidligere sykeleiren, som ligger utenfor resten av dagens leirområde, fikk navnet K-leiren (Kvinneleiren) etter å ha blitt brukt av kvinnelige soldater på sambandskurs rett etter krigen.
Sambandet preget Jørstadmoen fram til avdelingen i 2005 ble erstattet av et nytt felles kompetansesenter; FK KKIS. FK KKIS ivaretar sambands-, kommando- og kontrollinformasjonssystemer for hele Forsvaret, for hær, sjø, luft og HV.


== Referanser ==


== Eksterne lenker ==
(no) Historikk og verneplan for Jørstadmoen, fra Forsvarsbygg
«Jørstadmoen leir». Kulturminnesøk. Riksantikvaren – Direktoratet for kulturminneforvaltning.
Strasbourg

Strasbourg (fransk uttale: ​[stʁas.buʁ], tysk: Straßburg eller Strassburg) er en by i departementet Bas-Rhin i Alsace (tysk Elsass) i regionen Grand Est i Frankrike. Byen er møtested for Europaparlamentet, Europarådet og Den europeiske menneskerettsdomstolen, og hovedkvarter for Eurokorpset. Strasbourgs historiske sentrum på øya Grande Île ble i 1988 oppført på UNESCOs verdensarvliste. Verdensarvområdet ble i 2017 utvidet med Neustadt.


== Historie ==

Romerne etablerte en militær utpost omtrent der byen ligger i dag, som ble kalt Argentoratum. Fra 300-tallet var byen bispesete og på 400-tallet bosatte alemannere, hunere og frankere seg i byen. Den ble i 1262 en del av Det tysk-romerske rike og var et viktig kommersielt senter i middelalderen. Katedralen i Strasbourg ble ferdigstilt i 1439. I 1520-årene var Martin Luther aktiv i Strasbourg, og hans tilhengere etablerte et universitet her i det følgende århundret.
Strasbourg ble annektert av Frankrike i september 1681. Den offisielle intolerante religiøse politikken som førte til at mange franske protestanter flyktet fra Frankrike (mest til Preussen) fikk likevel mindre betydning i Strasbourg, selv om protestanter ble utelukket fra offentlige embeder. Byen fortsatte å være sterkt preget av tysk kultur; på begynnelsen av 1770-årene studerte Goethe her, og byen ble et krystalliseringspunkt for den litterære bevegelsen Sturm und Drang. Med veksten i handel og industri ble byens befolkning tredoblet på 1800-tallet til rundt 150 000.
Byen ble i 1871 igjen en del av Tyskland da Preussen vant den fransk-prøyssiske krig, men gikk i 1919 tilbake til Frankrike. Den ble annektert tysk område fra 1940 og fransk igjen fra 1945, etter avslutningen av den andre verdenskrigen.


== Sport ==
Byens fotballag er RC Strasbourg.


== Utdanning ==
École nationale supérieure d'informatique pour l'industrie et l'entreprise
École pour l'informatique et les techniques avancées
École pour l'informatique et les nouvelles technologies
EM Strasbourg Business School
ISEG Marketing & Communication School
ISG Programme Business & Management


== Befolkningsutvikling ==
Antall innbyggere i kommunen Strasbourg


== Referanser ==


== Eksterne lenker ==
(fr) Offisielt nettsted 
(en) Strasbourg – kategori av bilder, video eller lyd på Commons 
(en) Strasbourg - Strossburi - Straßburg – galleri av bilder, video eller lyd på Commons 
Kommunedata INSEE
Strasbourg.info
21. oktober

21. oktober er den 294. dagen i året (den 295. i skuddår). Det er 71 dager igjen av året.


== Navnedag ==
Birger, Bergljot


== Historie ==
1887 – Telemark Turistforening blir stiftet.
1962 – Hurtigruteskipet MS «Sanct Svithun» forliser ved Nordøyan fyr på Folda. 41 omkommer.
1966 – En haug med avfall fra en kullgruve sklir ut og begraver bebyggelse i landsbyen Aberfan, nær Merthyr Tydfil i Wales. Mer enn 144 blir drept, derav 116 skolebarn.
1983 – Meterdefinisjonen blir knyttet til lysets hastighet slik at denne blir et helt antall meter per sekund: 299 792 458 m/s.
1998 – Game Boy Color lanseres i Japan.


== Fødsler ==
Se flere som er født 21. oktober i Kategori:Fødsler 21. oktober.

1671 – Frederik IV, dansk-norsk konge (d. 1730)
1820 – Albert Bonnier, svensk forlegger (d. 1900)
1833 – Alfred Nobel, svensk kjemiker, ingeniør, oppfinner og filantrop (d. 1896)
1847 – Giuseppe Giacosa, italiensk forfatter (d. 1906)
1914 – Kazimierz Świątek, polsk-hviterussisk kardinal (d. 2011)
1917 – Dizzy Gillespie, amerikansk jazzmusiker (d. 1993)
1921 – Malcolm Arnold, britisk komponist og dirigent (d. 2006)
1939 – Kjell Borgen, norsk politiker (d. 1996)
1942 – Elvin Bishop, amerikansk politiker
1947 – Sabine Deitmer, tysk forfatter (d. 2020)
1949 – Anne-Grete Strøm-Erichsen, norsk politiker og forsvarsminister
1949 – Benjamin Netanyahu, israelsk statsminister
1949 – Carlos Veiga, kappverdisk statsminister
1953 – Peter Mandelson, britisk politiker
1956 – Carrie Fisher, amerikansk skuespiller (d. 2016)
1958 – Julio Medem, spansk regissør
1959 – Åslaug Haga, norsk politiker
1966 – Arne Sandstø, norsk fotballtrener
1967 – Paul Ince, engelsk fotballspiller


== Dødsfall ==
Se flere som døde 21. oktober i Kategori:Dødsfall 21. oktober.

1892 – Anne Charlotte Leffler, svensk dramatiker og forfatter (f. 1849)
1904 – Isabelle Eberhardt, sveitsisk forfatter og journalist (f. 1877)
1908 – Charles Eliot Norton, amerikansk forfatter og kunstprofessor (f. 1827)
1944 – Alois Kayser, tysk misjonær i Nauru (f. 1877)
1969 – Jack Kerouac, amerikansk forfatter (f. 1922)
1980 – Hans Asperger, østerriksk barnelege (f. 1906)
1982 – Radka Toneff, norsk jazzmusiker og komponist (f. 1952)
1983 – Alfred Dahlqvist, svensk langrennsløper (f. 1914)
1984 – François Truffaut, fransk skuespiller og regissør (f. 1932)
1995 – Sverre Hansen, norsk skuespiller (f. 1919)
2003 – Elliott Smith, amerikansk musiker (f. 1969)
2007 – Ernst Ludwig Ehrlich, tysk-sveitsisk judaist (f. 1921)
2007 – John Stuart Gray, britisk professor i marinbiologi (f. 1941)
2007 – Rolf Henningsen, norsk offiser (f. 1923)
2007 – Peter Moffatt, britisk regissør (f. 1922)
2007 – Ørnulf Ranheimsæter, norsk tegner, grafiker og illustratør (f. 1919)
2010 – Kjell Landmark, norsk poet og politiker (f. 1930)
2021 – Einár, svensk rapper (f. 2002)


== Helligdager ==
Katolisisme: Ursula-dagen
26. september

26. september er den 269. dagen i året og den 270. i skuddår. Det er 96 dager igjen av året.


== Navnedag ==
Einar, Endre


== Historie ==
1907 – New Zealand erklærer seg uavhengig av Storbritannia.
1944 – Polske og britiske tropper trekker seg tilbake fra Arnhem i Nederland.
1969 – I Tsjekkoslovakia avsettes statslederen, førstesekretær i kommunistpartiet, Alexander Dubček.
2007 – Burmesiske soldater og politi skyter mot i forbindelse med omfattende demonstrasjoner i landet. Flere blir meldt drept.


=== Norsk historie ===
1908 – Sportsklubben Brann blir stiftet i Bergen.
1969 – Det innføres prisstopp.
1998 – Kristent Samlingsparti blir stiftet.


== Fødsler ==
Se flere som er født 26. september i Kategori:Fødsler 26. september.

1784 – Christopher Hansteen, norsk astronom (d. 1873)
1818 – Peder Fylling, norsk historiker (d. 1890)
1833 – Charles Bradlaugh, grunnleggeren av National Secular Society i Storbritannia (d. 1891)
1837 – Hjalmar Heiberg, norsk patolog (d. 1897)
1843 – Ole Endresen Kolflot, norsk fjellklatrer (d. 1908)
1870 – Christian X av Danmark (d. 1947)
1897 – Pave Paul VI (d. 1978)
1898 – George Gershwin, amerikansk komponist (d. 1937)
1928 – Oddmund Jensen, norsk langrennsløper og trener (d. 2011)
1930 – Michele Giordano, italiensk kardinal (d. 2010)
1932 – Manmohan Singh, indisk statsminister
1937 – Aud Blattmann, norsk politiker
1944 – Jean-Pierre Ricard, fransk kardinal
1947 – Lynn Anderson, amerikansk musiker (d. 2015)
1947 – David Nish, engelsk fotballspiller
1948 – Erling Borgen, norsk journalist
1948 – Olivia Newton-John, britisk–australsk sanger og skuespiller (d. 2022)
1949 – Minette Walters, britisk forfatter
1956 – Linda Hamilton, amerikansk skuespiller
1963 – Douglas Wakiihuri, kenyansk friidrettsutøver
1972 – Mohamed Benouza, algerisk fotballdommer
1973 – Maria Bonnevie, norsk–svensk skuespiller
1973 – Chris Small, britisk snookerspiller
1974 – Fredrik Jacobson, svensk golfspiller
1976 – Michael Ballack, tysk fotballspiller
1976 – Sami Vänskä, finsk musiker
1978 – Martin Arup, svensk ishockeyspiller
1981 – Serena Williams, amerikansk tennisspiller
1983 – Ricardo Quaresma, portugisisk fotballspiller
1986 – Abdelhafid Benchabla, algerisk bokser
1989 – Kieran Gibbs, engelsk fotballspiller


== Dødsfall ==
Se flere som døde 26. september i Kategori:Dødsfall 26. september.

1854 – Helmer Andersen Gjedeboe, eidsvollsmann (f. 1786)
1866 – Carl Jonas Love Almqvist, svensk forfatter og komponist (f. 1793)
1945 – Béla Bartók, ungarsk komponist, pianist, etnomusikologisk og lærer (f. 1881)
1980 – Anne Bowes-Lyon, dansk prinsesse (f. 1917)
1899 – Ernst Faber, tysk misjonær (f. 1839)
1902 – Levi Strauss, tysk-amerikansk klesprodusent (f. 1829)
1908 – Samuel Duvall, amerikansk bueskytter (f. 1836)
2002 – Eleonore Bjartveit, norsk lege og politiker (f. 1924)
2004 – Einar Førde, norsk politiker og kringkastingssjef (f. 1943)
2008 – Paul Newman, amerikansk skuespiller (f. 1925)
2010 – Gloria Stuart, amerikansk skuespiller (f. 1910)
2019 – Jacques Chirac, fransk politiker (f. 1932)
2021 – Kjersti Holmen, norsk skuespillerinne (f. 1956)


== Merkedager ==
Den europeiske språkdagen